lumingon at tumabi ang dalawang naguusap, bago nagpatuloy si beteng: kasama rin lamang ninyo riyan sa kompanya ang pinaka maestro nila, ay kausapin lamang ninyong mabuti kung mangyayari. opo, at titiyakin ko. ibigay mo po lamang ito at dumukut sa bulsa ng isang papel na sasampuin sabihin ninyong para sigarilyo lamang iyan. daragdagan ko pa po iyan, mapuri lamang tayo ni kapitang andoy. walang sala! ang tagumpay ay atin! alin daw po bang komparsa ang kinuha naman ni artemyo? tiyak daw po bang sisipot? mangangako ba iyon ng papaano? mawawalan ba ng kakilalang komparsa iyon, ay sa siya ay isang artista. hindi rin siya dapat humara sa ating dadalhin. at mabuti namang magdala siya, upang mapalapat ang kanyang kapangahasang bumangga sa tapayan. na sa tapat na sila ng tabakalera. kapwa sila tumigil at tumayo sa tabing daan. noon ay dating at dating ang kawal ng paggawa. babai at lalaki, dalaga at bagongtao, matanda at bata, ang nagsisisipot. kay daming anak ng pawis!